**DĖL PANEVĖŽIO RAJONO SAVIVALDYBĖS TARYBOS 2017 M. KOVO 29 D. SPRENDIMO NR. T-67 „DĖL PANEVĖŽIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PROJEKTŲ RĖMIMO TVARKOS APRAŠO PATVIRTINIMO“ PAKEITIMO**

2018 m. gruodžio 20 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybės taryba nusprendžia:

Pakeisti Visuomenės sveikatos rėmimo specialiosios programos projektų rėmimo tvarkos aprašo, patvirtinto Savivaldybės tarybos 2017 m. kovo 29 d. sprendimu Nr. T-67 „Dėl Panevėžio rajono savivaldybės visuomenės sveikatos rėmimo specialiosios programos projektų rėmimo tvarkos aprašo“, 21 ir 22 punktus ir juos išdėstyti taip:

„21. Tinkamos finansuoti išlaidų kategorijos:

21.1. projekto įgyvendinimui būtinų kanceliarinių prekių, prizų, suvenyrų, sveikatinimo inventoriaus įsigijimas;

21.2. sveikatinimo stovyklų organizavimas;

21.3. transporto išlaidų (nuoma, degalai, bilietai) kompensavimas;

21.4. samdomų darbuotojų (lektorių) paskaitų, praktinių užsiėmimų, seminarų, konsultacijų apmokėjimas;

21.5. projekto dalyvių maitinimas;

21.6. projektui būtinos viešinimo priemonės: skrajutės, bukletai, ryšio paslaugos ir kt.;

21.7. higienos, medicinos priemonių, dezinfekcinių, dezinsekcinių ir deratizacinių medžiagų įsigijimas;

21.8. kitos, tiesiogiai su projekto įgyvendinimu susijusios, išlaidos.

22. Nefinansuojamos išlaidų kategorijos:

22.1. asmens sveikatos priežiūros paslaugos, už kurias apmokama iš Privalomojo sveikatos draudimo fondo biudžeto lėšų;

22.2. valstybės lėšomis finansuojamos visuomenės sveikatos paslaugos;

22.3. draudimas, lizingas, išperkamoji nuoma;

22.4. piniginiai prizai;

22.5. komandiruotės;

22.6. su visuomenės sveikata nesusijusios laisvalaikio veiklos išlaidos;

22.7. pastatų (patalpų) rekonstrukcija, kapitalinis remontas, statinių statyba;

22.8. transporto priemonių remontas ir eksploatacinių (išskyrus degalų ir nuomos) išlaidų apmokėjimas;

22.9. ilgalaikis turtas;

22.10. kitos, tiesiogiai su projekto įgyvendinimu nesusijusios, išlaidos.“.

Renata Valantinienė

2018-12-04

**PANEVĖŽIO RAJONO SAVIVALDYBĖS ADMINISTRACIJOS**

**SAVIVALDYBĖS GYDYTOJA (VYR. SPECIALISTĖ)**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2017 M. KOVO 29 D. SPRENDIMO NR. T-67 „DĖL PANEVĖŽIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PROJEKTŲ RĖMIMO TVARKOS APRAŠO PATVIRTINIMO“ PAKEITIMO“ PROJEKTO**

2018 m. gruodžio 4 d.

Panevėžys

**Projekto rengimą paskatinusios priežastys**. Vadovaujamasi Lietuvos Respublikos sveikatos sistemos įstatymo 41 str., kuriame nurodoma:

1. Savivaldybių visuomenės sveikatos rėmimo specialiosios programos lėšos naudojamos visuomenės sveikatos programoms finansuoti ir remti.

2. Savivaldybių visuomenės sveikatos rėmimo specialiosios programos finansavimo šaltiniai:

1) savivaldybės biudžeto asignavimai;

2) 20 procentų savivaldybių aplinkos apsaugos rėmimo specialiosios programos lėšų;

3) savanoriškos fizinių ir juridinių asmenų įmokos;

4) kitos teisėtai įgytos lėšos.

3. Savivaldybių visuomenės sveikatos rėmimo specialiosios programos lėšos kaupiamos atskiroje savivaldybės biudžeto sąskaitoje. Savivaldybių visuomenės sveikatos rėmimo specialiosios programos pajamos ir išlaidos planuojamos savivaldybės biudžete savivaldybių tarybų nustatyta tvarka.

4. Savivaldybės institucija ataskaitą, o prireikus – ir papildomą informaciją apie Savivaldybės visuomenės sveikatos rėmimo specialiosios programos priemonių vykdymą teikia Sveikatos apsaugos ministerijai ataskaitoje apie savivaldybės vykdomas visuomenės sveikatos priežiūros funkcijas Vyriausybės nustatyta tvarka.

63 str. 5 d. nurodyta, kad Savivaldybės taryba tvirtina Visuomenės sveikatos rėmimo specialiąją programą, kontroliuoja jai skirtų lėšų naudojimą ir tvirtina jų panaudojimo ataskaitą.

**Sprendimo projekto esmė ir tikslai.** Sprendimo esmė – detaliau išdėstomos tinkamos finansuoti išlaidų kategorijos ir nefinansuojamos išlaidų kategorijos. Sprendimo projekto tikslas – pakeisti Panevėžio rajono savivaldybės visuomenės sveikatos rėmimo specialiosios programos projektų rėmimo tvarkos aprašo 21 ir 22 punktus.

**Kokių pozityvių rezultatų laukiama.** Laukiami teigiami rezultatai – pakeitus Visuomenės sveikatos rėmimo specialiosios programos projektų rėmimo tvarkos aprašo 21 ir 22 punktus Apskaitos skyriui bus aišku, kokioms išlaidoms numatytos lėšos.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.** Neigiamų pasekmių nėra.

**Kokius galiojančius teisės aktus būtina pakeisti ar panaikinti, priėmus teikiamą projektą.** Nėra galiojančių teisės aktų, kuriuos būtina pakeisti ar panaikinti, priėmus teikiamą projektą.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.** Sprendimo įgyvendinimui lėšos nereikalingos.

**Kiti, sprendimo rengėjo nuomone, reikalingi paaiškinimai.** Sprendimo projektui reikalingas antikorupcinis įvertinimas. Sprendimo projektui atliktas antikorupcinis vertinimas.

Savivaldybės gydytoja (vyr. specialistė) Renata Valantinienė